કારકિર્દીની વાત કરીએ તો રિયલ એસ્ટેટને માત્ર પ્રોપર્ટી ડીલર કે એજન્ટના ભાગરૃપે જોવામાં આવે છે, પરંતુ હકીકતમાં આ ક્ષેત્રે નોકરીઓની ભરમાળ છે. ઘણા મોટા ઉદ્યોગ જેવા કે સ્ટીલ, સિમેન્ટ અને ઇલેક્ટ્રોનિક્સ આની સાથે જોડાયેલા છે. રેરા (રિયલ એસ્ટેટ રેગ્યુલેશન ઍક્ટ) જ્યારથી અમલમાં આવ્યો છે ત્યારથી લોકોની આ ક્ષેત્રે વિશ્વસનીયતા વધી રહી છે. આમાં મહેનત પ્રમાણે આવક અને પદ બંને મળે છે. સાથે જ બિઝનેસનો પણ સ્કોપ રહેલો છે.